**LĒMUMS**

Liepājā

|  |  |
| --- | --- |
| 2024. gada 18. aprīlī |  Nr.154/4(prot. Nr.4, 13.§) |

Par grozījumiem 2022. gada 18. augusta

lēmumā Nr.318/12

Saskaņā ar Zemes pārvaldības likuma 17. panta pirmo daļu rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda, savukārt 17. panta sestajā daļā noteikts, ka šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā.

Ar Liepājas valstspilsētas pašvaldības domes 2022. gada 18. augusta lēmumu Nr.318/12 “Par zemes vienību piekritību Liepājas valstspilsētas pašvaldībai” apstiprināts Liepājas valstspilsētas pašvaldībai piekrītošo zemes vienību ar statusu “Rezerves zemes fonds” un “Zeme zemes reformas pabeigšanai” saraksts.

Liepājas valstspilsētas pašvaldība, izskatījusi Valsts zemes dienesta Nekustamā īpašuma valsts kadastra informācijas sistēmas datus par zemes vienībām, kurām vēl ir reģistrēts statuss “Rezerves zemes fonds” un “Zeme zemes reformas pabeigšanai”, konstatē:

- zemes vienības Dārtas iela 27, Liepājā (kadastra apzīmējums 17000400274) 18/144 domājamām daļām, kopējā zemes vienības platība 699 kv.m, reģistrēts statuss – “Rezerves zemes fonds”;

- zemes vienībai 14. novembra bulvāris 79, Liepājā (kadastra apzīmējums 17000140223) 829 kv.m platībā reģistrēts statuss – “Zeme zemes reformas pabeigšanai”.

 Pamatojoties uz iepriekš izklāstīto, kā arī Zemes pārvaldības likuma 17. panta pirmo daļu un izskatot Liepājas valstspilsētas pašvaldības domes pastāvīgās Attīstības komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

 1. Izdarīt Liepājas valstspilsētas pašvaldības domes 2022. gada 18. augusta lēmuma Nr.318/12 “Par zemes vienību piekritību Liepājas valstspilsētas pašvaldībai” pielikumā “Liepājas valstspilsētai piekrītošās zemes vienības ar statusu “Rezerves zemes fonds” un “Zeme zemes reformas pabeigšanai”” grozījumus, papildinot pielikumu ar 120. un 121. ierakstu šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Zemes vienības kadastra apzīmējums** | **Zemes vienības statuss** | **Zemes vienības adrese** | **Kopplatība, ha** |  **Grafiskā platība,** **ha** | **Domājamā daļa** | **Nekustamā īpašuma lietošanas mērķis** |
|  |  |  |  |  |  |  |  |
| 120 | 17000400274 | 44 rezerves zemes fonds | Dārtas iela 27, Liepāja | 0,0699 | 0,0699 | 18/144 | 0601 Individuālo dzīvojamo māju apbūve |
| 121 | 17000140223 | 41 zeme zemes reformas pabeigšanai | 14. novembra bulvāris 79, Liepāja | 0,0829 | 0,0829 | 1/1 | 0601 Individuālo dzīvojamo māju apbūve |

2. Liepājas Nekustamā īpašuma pārvaldei iesniegt lēmumu Valsts zemes dienesta Kurzemes reģionālajai pārvaldei Nekustamā īpašuma valsts kadastra informācijas sistēmas datu aktualizēšanai.

3. Liepājas valstspilsētas pašvaldības izpilddirektora vietniekam īpašumu jautājumos kontrolēt 2. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei |